विकास देख बौखलाए कांग्रेस नेता : भाजपा
Updated Mon, 01 Oct 2012 12:00 PM IST
कोटखाई (शिमला)। भाजपा मंडल जुब्बल कोटखाई ने कांग्रेस नेताओं पर भ्रामक प्रचार करने का आरोप लगाया है। भाजपा मंडल अध्यक्ष अशोक चौहान, वरिष्ठ उपाध्यक्ष राकेश शर्मा, प्रेस सचिव उमेश शर्मा तथा महामंत्री किशोर शर्मा ने प्रेस को जारी बयान में बताया कि कांग्रेस नेता आधारहीन तथा तथ्यहीन बयानबाजी कर जनता को गुमराह करने में लगे हुए हैं। क्षेत्र में हुए विकास कार्यों को देख कांग्रेस नेता बौखला गए हैं।
उन्होंने बताया कि कांग्रेस नेता हमेशा से ही क्षेत्र के विकास में बाधक रहे हैं। कांग्रेस पार्टी प्रदेश के साथ-साथ देश में भी अपना जनाधार खो चुकी है। कांग्रेस नेताओं को भ्रष्टाचार में डूबी केंद्र सरकार के खिलाफ आवाज उठानी चाहिए। कांग्रेस नेता आधारहीन बयानबाजी कर क्षेत्रवासियों को गुमराह करने में जुटे हुए हैं, जबकि बागवानी, तकनीकी शिक्षा एवं स्वास्थ्य मंत्री नरेंद्र बरागटा के प्रयासों से जुब्बल कोटखाई क्षेत्र के हर गांव में एक समान विकास हुआ है। बागवानी के क्षेत्र को विकसित करने के लिए करोड़ों रुपयों की योजनाएं क्षेत्र में लाई गई हैं। करोड़ाें की कई योजनाओं का निर्माण कार्य प्रगति पर है तथा दर्जनों योजनाएं बागवानी मंत्री ने जनता को समर्पित कर दी हैं। इसके चलते कांग्रेस नेता बौखला गए हैं। उन्होंने बताया कि बागवानी मंत्री का पौने पांच साल का कार्य जुब्बल कोटखाई के विकास में एक मील का पत्थर साबित हुआ है। उन्होंने कांग्रेस नेताओं को अनापशनाप बयानबाजी न करने की चेतावनी दी है।
Write a Comment | View Comments